Diari Oficial de la Generalitat Valenciana


Sumari del DOGV 1068, del 19-05-1989 (1989/813895)

ORDRE de 30 de març de 1989, de la Conselleria de Cultura, Educació i Ciència, per la qual es convoquen ajudes destinades al manteniment d'Escoles Infantils-Guarderies patrocinades per Institucions sense finalitat lucrativa.
--------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/03/30/(5)/dof/vci/html**

### Dades del document

Número de DOGV
:   1068

Data del DOGV
:   19-05-1989

Secció del DOGV
:   DISPOSICIONS GENERALS

Número del document
:   1989/813895


Data del document
:   30-03-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 30 de març de 1989, de la Conselleria de Cultura, Educació i Ciència, per la qual es convoquen ajudes destinades al manteniment d'Escoles Infantils-Guarderies patrocinades per institucions sense finalitat lucrativa.  
La Conselleria de Cultura, Educació i Ciència, continuant el programa de millora de l?oferta educativa i amb l?objectiu de transformació de les institucions de guarda i cura de la població menor de quatre anys, té el propòsit de subvencionar aquelles entitats sense finalitat lucrativa que col·laboren en l'assoliment d'aquest objectiu, i contribuir-hi a sufragar, en part, les despeses derivades de la prestació d'aquests serveis.  
Per tot això, en virtut de les facultats conferides a l'article 35 de la Llei de Govern Valencià i segons que disposa l'article 28 de la Llei 12/1988 de 30 de desembre de Pressuposts de la Generalitat Valenciana per a 1989,  
ORDENE:  
Article primer  
La Conselleria de Cultura, Educació i Ciència dins dels límits pressupostaris aprovats amb aquesta finalitat, concedirà ajudes destinades a Institucions sense finalitat lucrativa que patrocinen Escoles Infantils- Guarderies, que atenen població en edats compreses entre 0 i 4 anys.  
I s'aproven les bases per les quals es regeix aquesta convocatòria, incloses com a Annex en aquesta Ordre.  
Article segon  
Les ajudes a què fa referència l?article anterior contribuiran al finançament parcial de la despesa derivada del funcionament i del manteniment de les Escoles Infantils- Guarderies.  
Article tercer  
Les ajudes que regula aquesta Ordre estaran condicionades al crèdit pressupostari disponible en la línia de subvenció 405/000/89 del Programa 422.20 i als requisits de estar els destinataris al corrent del pagament a la Seguretat Social de tota la plantilla de la Escola Infantil - Guarderia i tenir al dia el pagament de la corresponent Llicència Fiscal.  
DISPOSICIO FINAL  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 30 de març de 1989.  
El Conseller de Cultura, Educació i Ciència,   
CIPRIA CISCAR I CASABAN  
ANNEX  
Bases de la convocatòria  
Primera. Concepte de la subvenció i els requisits  
1. L?ajuda s'atorgarà en concepte de subvenció per a contribuir parcialment al manteniment de les Escoles Infantils- Guarderies que acolliran població menor de quatre anys.  
2. La capacitat de l?Escola Infantil- Guarderia haurà de ser superior a cinquanta places, llevat que el cens infantil de la localitat o el barri on estiga ubicada, quede totalment atès amb un nombre menor de places, cosa que s'acreditarà mitjançant la corresponent certificació de l'Ajuntament respectiu.  
Segona. Sol·licitants  
1. Podran sol·licitar aquestes ajudes les institucions sense finalitat de lucre que gestionen Escoles Infantils- Guarderies en l?àmbit de la Comunitat Autònoma Valenciana.  
2. No podran optar a l?obtenció de subvenció a què fa referència aquesta convocatòria:  
a) Les Institucions que s'inscriguen en el Registre de Guarderies Infantils Laborals.  
b) Les Empreses privades o les Fundacions Laborals constituïdes per aquestes, quan es dedicaran a l'atenció exclusiva de fills d'empleats o hi ocuparan fins el 75% de la capacitat, i també aquelles Escoles Infantils- Guarderies promogudes i finançades per Entitats d'Estalvi.  
c) Els Centres docents privats autoritzats per l?Administració Educativa per a impartir la etapa de Pàrvuls en el nivell d'Educació Pre-escolar.  
Tercera. Formalització  
Les sol·licituds, d'acord amb el model que es facilitarà en el Servei Territorial de Cultura i Educació corresponent, es dirigiran a la Conselleria de Cultura, Educació i Ciència, Direcció General de Centres i Promoció Educativa.  
La presentació es farà en el Servei Territorial de Cultura i Educació corresponent o a través de qualsevol de les formes que estableix l?article 66 de la Llei de Procediment Administratiu, en el termini de 30 dies a partir de la publicació d'aquesta Ordre en el Diari Oficial de la Generalitat Valenciana.  
Quarta. Documentació  
Amb la sol·licitud s'haurà de presentar la documentació següent:  
1. Fotocòpia de la Llicència Fiscal de la Institució que sol·licita l'ajuda.  
2. Justificant d'estar al corrent del pagament a la Seguretat Social de tota la plantilla d'Escola Infantil- Guarderia.  
3. Llicència Municipal d'obertura o, si no n'hi ha, la certificació municipal que hi funciona com a Escola Infantil- Guarderia.  
4. Document en el qual conste el compromís de l?òrgan de Direcció de coordinar-se amb la Conselleria de Cultura, Educació i Ciència en la planificació general que aquesta elabore, i també sotmetre's al control públic mitjançant justificació econòmica de l'ajuda que es concedesca, si s'escau.  
5. Entitat bancària i sucursal, el codi d'ambdues i el número de c/c de la Institució corresponent al NIF, en què hauran de transferir-se els fons (exclusivament aquells sol·licitants que demanen subvenció per primera vegada o vullgen canviar les dades de l'any anterior).  
6. Memòria en què conste:  
a) Fins i objectius de l?Escola Infantil- Guarderia.  
b) Programació general (per edats i d'activitats).  
e) Organització general: distribució de l'alumnat, professorat i altre personal.  
d) Programació de la participació familiar.  
g) Relació d'instal·lacions, indicant-ne els àmbits i les superfícies.  
7. Relació de la plantilla del personal de l?Escola Infantil- Guarderia segons l?imprès que es facilitarà. (En el cas de sol·licituds de subvenció per primera vegada o de canvis en el personal relacionat l'any anterior s?adjuntarà fotocòpia compulsada de la titulació dels responsables de l'aula.)  
8. Certificació del nombre d'alumnes que escolaritza signada pel titular de l?Escola Infantil- Guarderia.  
9. Situació econòmica. S'aportarà certificació de les rendes familiars dels pares o tutors dels xiquets escolaritzats durant el curs 1988/89. Aquesta certificació es confeccionarà a partir de la documentació demanada als pares en el moment de la inscripció.  
Cinquena. Resolució de l?expedient  
1. Es constitueix una Comissió Interterritorial formada per:  
- Cap del Servei de Centres Privats que actuarà de president.  
- Un representant de la Direcció General d'Ordenació i Innovació Educativa.  
- Un Inspector/a Educatiu/va de cada un dels Serveis Territorials de Cultura i Educació designats pel Director Territorial respectiu.  
- Un representant per cada una de les Diputacions Provincials.  
- Un Director d'Escola Infantil- Guarderia de cada un dels Serveis Territorials de Cultura í Educació proposats pels Directors Territorials.  
- Un funcionari de la Direcció General de Centres i Promoció Educativa que actuarà de Secretari de la Comissió.  
2. La Comissió Interterritorial, una vegada rebuda la documentació dels Serveis Territorials i examinats els expedients, efectuarà la proposta d'adjudicació o la denegació de les quantitats, tenint en compte els criteris que s'especifiquen en el punt següent, a la vista del qual, la Direcció General de Centres í Promoció Educativa, resoldrà les adjudicacions definitives de subvenció.  
En tot cas la denegació serà raonada i els motius es faran constar en la Resolució d'adjudicació.  
3. Per a realitzar la proposta d'adjudicació de subvencions, la Comissió Interterritorial tindrà en compte els criteris següents:  
a) La Memòria presentada. (Valoració 0-4 punts).  
b) Característiques adequació de les instal·lacions. (Valoració 0-3 punts).  
c) L?agrupament de l?alumnat i la ratio professor/alumne. (Valoració 0-3 punts).  
d) La titulació del personal d'atenció directa a xiquets. (Valoració 0-3 punts).  
e) El nombre total d'alumnes matriculats. (Valoració 0-2 punts).  
f) La situació socioeconòmica familiar. (Valoració 0-3 punts).  
g) L?existència de programes d'integració d'alumnes d'Educació Especial. (Valoració 0-1 punt).  
h) Si l?Escola Infantil- Guarderia participa en el Pla d?Experimentació del Disseny Curricular rebrà una ajuda complementària amb aquesta finalitat no superior a 500.000 PTA.  
4. En els vint dies següents a la finalització del termini de sol·licitud cada Servei Territorial trametrà els expedients informats per la Inspecció Educativa, al Director General de Centres i Promoció Educativa de la Conselleria de Cultura, Educació i Ciència.  
Sisena. Justificació de les subvencions  
Una vegada notificada la concessió de l'ajuda i per tal de rebre la subvenció, el beneficiari haurà de justificar-ne la inversió, en el termini de trenta dies naturals davant la Direcció General de Centres i Promoció Educativa per una quantitat igual o superior a l'ajuda concedida. Una vegada comprovada la justificació, es farà el corresponent lliurament de les quantitats assignades en un termini no superior als tres mesos.  
Setena  
L?incompliment de qualsevol de les condicions establides en la concessió de la subvenció i també la formulació incorrecta de dades sol·licitades, podrà ser causa de revocació o disminució de l?esmentada subvenció.  
En el cas de no presentar la justificació en el termini assenyalat en la base anterior es considerarà decaigut en el seu dret el beneficiaride la subvenció.


Còpia Permalink ELI